《和子骏郎中文台》
宋代·冯山

地接松扶绝塞边，星居人户种畬田。语音高亢关中俗，风物萧疏剑外天。

一失羁縻生堡障，十分流运费刀泉。闾阎谩作封侯计，几辈伻图到上前。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。